Areg SQL - Wikipedia

# Areg SQL

### Diwar Wikipedia, an holloueziadur digor

SQL (Structured Query Language) a zo un areg (pe lavar stlennegel) despizañ roadennoù (e saoznaeg : DDL - Data Definition Language), un areg dazverañ (embreg) roadennoù (e saozneg : DML - Data Manipulation Language) hag un areg gwiriañ roadennoù (e saozneg : DCL - Data control Language) evit ar stlennvonoù daveaduriek.

Ijinet e oa bet an delvan (pe patrom) daveaduriek gant E.F. Codd a oa rener kreizenn imbourc'h IBM e San Jose e 1970. Da heul e oa bet ergrafet aregoù :

- IBM Sequel (Structured English Query Language) e 1977,

- IBM Sequel/2

- IBM System/R

- IBM DB2

An aregoù-se eo o deus lakaet da vezañ ijinet ar skoueriegezh SQL skoueriekaet e 1986 gant an ANSI d'ober SQL/86 ha war-lerc'h e 1989 an handelv SQL/89. SQL 2 a vezer oc'h envel reolad SQL/92 deuet er-maez e 1992. SQL/99 an handelv (pe stumm) diwezhañ a zo deuet er-maez e 1999 dindan ar reolad ISO/IEC 9075X:1999. Hogen ne heuilh ket un darn eus embannerien meziantoù ar reolad a-bezh. E-gizh-se e vez kefloueret (~ emboudet) spesadelioù e-barzh ul lodenn eus aregoù SQL gant embannerien 'zo. Da skouer an areg SQL implijet gant Microsoft ACCESS a zo ennañ diforc'hioù e-keñver ar reolad ANSI.

## [kemmañ] Despizañ an areg SQL

- Un areg despizañ roadennoù eo SQL : eleze e ro an tu da grouiñ taolennoù roadennoù e-barzh ur stlennvon daveaduriek hag ouzhpenn daskemmañ pe dilemel anezhe.

- Un areg dazverañ roadennoù eo SQL : eleze e kevaraez da ziuzañ, da ensoc'hañ, da zaskemmañ pe da zilemel roadennoù e-barzh taolennoù ur stlennvon.

- Un areg gwareziñ haezerezh eo SQL : gallout a reer gant SQL savelañ aotreoù war ar roadennoù evit an arveriaded.

## [kemmañ] Stumm hag arc'hadoù SQL

Dindan stumm rekedoù eo e vez skrivet an areg SQL.

Gallout a reer kevanaat ar rekedoù SQL e-barzh goulevioù skrivet war-bouez aregoù arall evel da skouer C pe PHP pe kas rag-eeun rekedoù SQL d'ar RASV (Reizhiad Ardeiñ ar StlennVon).

- An areg despizañ roadennoù :

Da zeraouiñ e c'heller diverrañ luniad an delvan daveaduriek en ur iskouniañ e urzhaz : rezoù ha bannoù e endalc'h an taolennoù, taolennoù e endalc'h ar selled pe goulun ergrafañ, selledoù ergrafañ e endalc'h ar rollad ha rolladoù e endalc'h ar stlennvon.

Gallout a reer krouiñ taolennoù gant an arc'had : CREATE TABLE

Da skouer, evit krouiñ un daolenn oc'h enderc'hel roadennoù a-zivout levrioù ul levraoueg :

CREATE TABLE LEVRIOU ( |
(doareennoù) | (rizh roadennoù) | (destrizhoù)
LEVR-ID | INTEGER | NOT NULL,
TITL-LEVR | CHARACTERE (20) | NOT NULL,
SKRIVAGNER | CHARACTERE (20),
NV-PAJENNOU | INTEGER,
AMPRESTET | BOOLEAN );

Gallout a reer sellout ouzh taolennoù gant an arc'had CREATE VIEW. Evit daskemmañ un daolenn e reer gant ALTER TABLE, evit dilemel anezhi : DROP TABLE.

- An areg daskemmañ roadennoù :

An arc'hadoù arveret a zo : SELECT, INSERT, UPDATE, DELETE.

Da skouer, evit gwereañ titloù ha niver a pajennoù levrioù bet skrivet gant X. Grall eus an doalenn LEVRIOU :

SELECT | TITL-LEVR, | NV-PAJENNOU
FROM | LEVRIOU
WHERE | SKRIVAGNER = | X.Grall;

Ur reked eztennañ roadennoù eo. An hini eeunañ a zo : SELECT * FROM LEVRIOU evit eztennañ pep doareenn eus an daolenn LEVRIOU.

Ma hon eus c'hoant ouzhpennañ roadennoù nevez d'un daolenn (ur marilhadur) :

SELECT INTO | LEVRIOU ([ID-LEVR, TITL-LEVR, SKRIVAGNER, NV-PAJENNOU, AMPRESTET)]
VALUES | (3267, Ar Pembroke, J. Priel, 280, N);

Pe daskemmañ roadennoù, da skouer :

UPDATE LEVRIOU
SET NV-PAJENNOU = '253', TITL-LEVR = 'An teirgwern Pembroke'
WHERE ID-LEVR = '3267'

## [kemmañ] Lec'hienn a-zivout SQL

Mar fell deoc'h deskiñ gouleviñ gant SQL, kit d'ober un droiad war al lec'hienn-se : SQL Tutorial

Adtapet diwar "http://br.wikipedia.org../../../a/r/e/Areg_SQL_2250.html"

Rummadoù ar bajenn: Teknologiezh | Urzhiataerezh

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- العربية
- Беларуская
- Български
- Bosanski
- Català
- Mìng-dĕ̤ng-ngṳ̄
- Česky
- Dansk
- Deutsch
- English
- Esperanto
- Español
- Euskara
- فارسی
- Suomi
- Français
- Gaeilge
- עברית
- Hrvatski
- Magyar
- Interlingua
- Bahasa Indonesia
- Íslenska
- Italiano
- 日本語
- Kurdî / كوردی
- Lietuvių
- Bahasa Melayu
- Nederlands
- ‪Norsk (bokmål)‬
- Polski
- Português
- Română
- Русский
- Slovenčina
- Slovenščina
- Српски / Srpski
- Svenska
- ไทย
- Türkçe
- Українська
- Tiếng Việt
- 中文